Ronald Lacey

Ronald Lacey () oli englantilainen näyttelijä. Hän esiintyi muun muassa elokuvissa Kadonneen aarteen metsästäjät, Indiana Jones ja viimeinen ristiretki sekä Red Sonja. Lacey näytteli eri elokuvissa muun muassa Arnold Schwarzeneggerin, John Rhys-Daviesin ja Harrison Fordin rinnalla. ==Elämäkerta== ===Ura=== Lacey kävi koulua Harrow Weald Grammar Schoolissa. Suoritettuaan asepalveluksen ja Lontoon Academy of Music and Dramatic Artsin hän aloitti näyttelemisen vuoden 1961 TV-sarjassa The Secret Agent. Hänen ensimmäinen merkittävä roolinsa oli Royal Court Theatressa vuoden 1962 Chips with Everything -näytelmässä. Laceylla oli epätavallinen mopsimainen ulkonäkö, johon kuuluivat nappisilmät ja erikoisen malliset posket ja jonka avulla hän sai toistuvasti erikoisia rooleja näytelmissä ja elokuvissa. Näyteltyään vuosina 1960–1970 brittiläisessä TV:ssä erilaisissa rooleissa, joihin lukeutui ikimuistoinen Harrisin rooli Ronnie Barkerin tilannekomediassa Hilut kintuissa, Lacey sai vihdoinkin roolin, joka antoi hänen näyttää kykynsä. 1970-luvun lopussa Lacey oli näet pettynyt näyttelijänuraansa, ja hän harkitsi kykyjenvälitystoimiston perustamista. Juuri silloin Steven Spielberg ehdotti Laceylle roolia natsivihollisena elokuvassaan Kadonneen aarteen metsästäjät. Elokuvan saaman suosion ansiosta Lacey muutti mieltään uransa suhteen. Hän näytteli tämän jälkeen useissa elokuvissa vihollisen roolissa seuraavien viiden-kuuden vuoden aikana. Hän esiintyi muun muassa Saharassa Brooke Shieldsin kanssa ja vuoden 1985 Red Sonjassa Arnold Schwarzeneggerin kanssa. Laceylla oli rooli myös vuoden 1982 elokuvassa Firefox, jossa esiintyi myös Clint Eastwood. Firefoxissa Laceyn roolihahmona oli tiedemies, joka auttoi länttä rautaesiripun takaa. Lacey esitti lukuisia vihollisten rooleja, ja hän oli tunnettu omaperäisestä hymystään. Hänellä oli myös suuri luomi vasemmassa poskessa, mutta hän päätti olla poistamatta sitä. ===Yksityiselämä=== Lacey syntyi Harrow’ssa Lontoossa. Hänet tunnettiin jalomielisyydestään ja lämpimästä suhtautumisestaan faneja kohtaan, mutta hän oli yhtälaisesti tunnettu Lontoon teatterin näyttämöllä myös suuresta kiintymyksestään alkoholiin ja tupakkaan. Hän esiintyi usein juorulehdissä. Lacey oli kahdesti naimisissa. Hän oli ensin naimisissa näyttelijätär Mela Whiten kanssa, jonka kanssa hän sai kaksi lasta 1960-luvulla, Rebeccan ja Jonathanin, joista kummastakin tuli näyttelijöitä. Myrskyisän eron jälkeen hän meni uudelleen naimisiin vuonna 1972. Hänen toinen vaimonsa Joanna Baker synnytti hänelle hänen kolmannen lapsensa Matthew'n. Laceyn tyttärestä Rebeccasta tuli televisiossa suosittu BBC:n sarjassa Sairaalaelämää. Hänen poikansa Matthew on Hammer Film Productionsissa toimivan Barbara Shelleyn kummipoika. Lacey oli syntyperältään walesilainen, ja hän omisti perheineen mökin Walesissa, missä he viettivät yhdessä useita lomia. Mökki periytyi Laceyn kolmelle lapselle hänen kuolemansa jälkeen. Lacey kärsi parikymppisenä suolistosairauksista, minkä vuoksi hänelle tehtiin kolostomia. Vuosien aikana Laceyn lääkäri kielsi Laceyta näyttelemästä joitakin rooleja muissa maissa. Laceyn paino putosi jatkuvasti hänen elämänsä viimeisen kymmenen vuoden aikana syövän takia. Tuolloin Lacey näytti satunnaisesti pöhöttyneeltä ja turvonneelta käyttämiensä lääkkeiden takia. Lacey joutui lopulta antamaan syövälle periksi, kun se levisi hänen maksaansa. ===Kuolema=== Lacey kuoli Lontoossa maksan vajaatoimintaan 15. toukokuuta 1991. Laceyn tytär Rebecca huolehti isästään ennen tämän kuolemaa. Lacey haudattiin vasta noin kolmen kuukauden kuluttua hänen kuolemansa jälkeen. ==Filmografia== Elokuvat * The Boys (1962) - Billy Herne * Doctor in Distress (1963) - Kahvilan asiakas * Of Human Bondage (1964) - 'Matty' Mathews * Catch Us If You Can (1965) - Yeano * Vampyyrintappajat - anteeksi, hampaanne ovat niskassani (1967) - Kylähullu * How I Won the War (1967) - Spool * The White Bus (1967) * Otley (1968) - Curtis * Take a Girl Like You (1970) - Graham * Crucible of Terror (1971) - Michael * Say Hello to Yesterday (1971) - Parkkipaikan avustaja * Disciple of Death (1972) - Parson * Gawain and the Green Knight (1973) - Oswald * The Last Days of Man on Earth (1973) - Shades * The Old Curiosity Shop (1975) - Harris * The Likely Lads (1976) - Ernie * Charleston (1977) - Frankie * Zulu Dawn (1979) - Norris Newman * Nijinsky (1980) - Léon Bakst * Kadonneen aarteen metsästäjät (1981) - Majuri Arnold Toht * Tangiers (1982) - Wedderburn * Firefox – Tulikettu (1982) - Semelovsky * Trechcoat (1983) - Prinsessa Aida * Kapteeni Keltaparta (1983) - Mies, jolla on papukaija * Sahara (1983) - Beg * Making the Grade (1984) - Nicky * Rohkea ritari (1984) - Oswald * Superässä – Buckaroo Banzai (1984) - Presidentti Widmark * Invitation to the Wedding (1985) - Clara/Charles Eatwell * Red Sonja (1985) - Ikol * Lihaa ja verta (1985) - Kardinaali * Aces Go Places 4 (1986) - Vihollisten johtaja * Lone Runner (1986) - Misha * Into the Darkness (1986) * Sky Bandits (1986) - Fritz * Jailbird Rock (1988) - Warden Bauman * Dawn of an Evil Millenium(1988) * Manifesto (1988) - Konduktööri * Indiana Jones ja viimeinen ristiretki (1989) - Heinrich Himmler (cameorooli) * Valmont (1989) - José * Landslide (1992) - Fred Donner * Angely smerti (1993) TV * The Likely Lads (1964) - Ernie * Gideon's Way (1965) - Jerry Blake * Fable (1965) - Len * Barnaby Spoot and the Exploding Whoopee Cushion (1965) - Justin Fribble * Day Out for Lucy (1965) * Who's a Good Boy Then? (1966) - Billy Oates * The Avengers (1967) - Outo nuori mies * Great expectations (1967) - Orlick * Boa Constrictor (1967) - Frankie Three * Theatre 625 - Mille Miglia (1968), The Burning Bush (1967), Firebrand (1967), The Nutter (1965) * Game, Set and Match (1968) * These Men Are Dangerous (1969) * Target Generation (1969) - Joe Manx * Randall and Hopkirk (Deceased) (1969) * It Wasn't Me (1969) - George * The Vessel of Wrath (1970) - Controleur * The Adventures of Don Quick (1970) - Kersantti Sam Czopanser * Jason King (1971-1972) - Ryland * Vielä virtaa (1973) - Walter * Don Quijoten seikkailut (1973) - Monk * The Fight Against Slavery (1975) (minisarja) - Charles James Fox * A Story to Frighten the Children (1976) - Lang * The New Avengers (1976) - Hong Kong Harry * Our Mutual Friend (1976) - Venus * The Next Victim (1976) - Bartlett * Porridge (1973) - Harris * The Mayor of Casterbridge (1978) - Jopp * Dylan (1978) - Dylan Thomas * Tropic (1979) - Geoffrey Turvey * Blake's 7 (1979) - Tynus * Tiny Revolutions (1981) * P.O.S.H. (1982) - Herra Vicarage * The Rothko Conspiracy (1983) * Baskervillen koira (1983) - Etsivä Lestrade * Magnum P.I. (1984) - Archer Hayes * Minder on the Orient Express (1985) - Harry Ridler * Musta Kyy (1986) - Bathin ja Wellsin piispa * Neljän merkki (1987) - Thaddeus Sholto/Bartholomew Sholto * The great escape II: The untold story (1988) - Winston Churchill * The nightmare years (1989) (minisarja) - Emil Luger * Face to face (1990) - Tohtori Brinkman * The Strauss Dynasty (1991) (minisarja) - Bauer Luokka:Englantilaiset näyttelijät Luokka:Vuonna 1935 syntyneet Luokka:Vuonna 1991 kuolleet